
București, 20.11.2017




                                                    Nr.4c-3/514/2017
BIROUL PERMANENT
AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege pentru aprobarea Ordonanței de urgență a Guvernului nr.43/2017 privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului, transmis cu adresa nr.P.L.x. 367 din 23 octombrie 2017.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu

Parlamentul  României

Camera  Deputaților

Comisia pentru industrii si servicii


București, 20.11.2017




                                                    Nr.4c-3/514/2017
R A P O R T

asupra proiectului de Lege pentru aprobarea Ordonanței de urgență a Guvernului nr.43/2017 privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, în procedură de urgență, cu proiectul de Lege pentru aprobarea Ordonanței de urgență a Guvernului nr.43/2017 privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului, transmis cu adresa nr.P.L.x. 367 din 23 octombrie 2017, înregistrat la comisie sub nr.4c-3/514 din 24 octombrie 2017.



Consiliul Legislativ, cu avizul nr.480/21.06.2017, avizează favorabil proiectul de ordonanță de urgență cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege ședința din 16 octombrie 2017, cu amendamente admise.


Comisia pentru politică economică, reformă și privatizare, Comisia pentru muncă și protecție socială și Comisia pentru administrație publică și amenajarea teritoriului, prin avizele nr.4c-1/282 din 31 octombrie 2017, nr.4c-7/1071 din 6 noiembrie 2017, respectiv nr.4c-6/349 din 7 noiembrie 2017, au avizat favorabil proiectul de lege.



Ordonanța de urgență a Guvernului supusă dezbaterii și aprobării ca obiect reglementarea înfiinţarea a nouă agenţii pentru întreprinderi mici şi mijlocii, atragere de investiţii şi promovare a exportului, prin preluarea activităţii şi personalului celor opt oficii teritoriale pentru întreprinderi mici, mijlocii şi cooperaţie. Agenţiile îşi desfăşoară activitatea în subordinea Ministerului pentru Mediul de Afaceri, Comerţ şi Antreprenoriat. Scopul înfiinţării agenţiilor îl reprezintă sprijinirea întreprinderilor mici şi mijlocii, a investiţiilor străine, precum şi a activităţii de promovare a exportului, conducând la dezvoltarea şi consolidarea mediului de afaceri şi a unei absorbţii mai mari de fonduri nerambursabile de la bugetul de stat pentru sectorul întreprinderilor mici şi mijlocii. De asemenea, se propune stabilirea numărului de posturi din cadrul agenţiilor la 26 de posturi pentru fiecare agenţie, înfiinţarea unei agenţii în Bucureşti care să preia zona Bucureşti-Ilfov, de la O.T.I.M.M.C. Ploieşti, stabilirea categoriei de personal al agenţiilor, în sensul că personalul va fi alcătuit din funcţionari publici şi personal contractual, reglementarea modului de organizare a agenţiilor, precum şi de predare-primire a activităţii şi patrimoniului şi stabilirea salariilor de bază a personalului agenţiilor, care se realizează în conformitate cu legislaţia în vigoare privind salarizarea personalului plătit din fonduri publice la nivelul serviciilor deconcentrate ale ministerelor.

Membrii Comisiei pentru industrii și servicii au examinat proiectul de lege în ședința din 17 noiembrie 2017 și au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanței de urgență a Guvernului nr.43/2017 privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului, cu amendamente admise prevăzute în anexa care face parte integrantă din prezentul raport.



La lucrările comisiei au fost prezenți 18 deputați din totalul de 20 deputați membri ai comisiei.



La lucrările comisiei a participat, în calitate de invitat, din partea Ministerului pentru Mediu de Afaceri, Comerț și Antreprenoriat domnul ministru Ilan Laufer. 


În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

ANEXĂ
A M E N D A M E N T E    A D M I S E

	Nr.

crt.
	Text OUG nr.43/2017
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	 
	Titlul Legii

LEGE 

pentru aprobarea Ordonanței de urgență a Guvernului nr.43/2017 privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului


	Nemodificat
	

	2.
	 
	Articol unic. – Se aprobă Ordonanța de urgență a Guvernului nr.43 din 30 iunie 2017 privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului, publicată în Monitorul Oficial al României, Partea I, nr.505 din 30 iunie 2017, cu următoarele modificări și completări:


	Nemodificat
	


	0
	1
	2
	3
	4

	3. 
	Titlul Ordonanței

ORDONANȚĂ DE UREGENȚĂ

privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului


	
	Nemodificat
	

	4. 
	CAPITOLUL I

Dispoziții generale

	
	Nemodificat
	

	5. 
	Art.1. - (1) Se înființează nouă agenții pentru întreprinderi mici și mijlocii, atragere de investiții și promovare a exportului, prin preluarea activității și personalului celor opt oficii teritoriale pentru întreprinderi mici, mijlocii și cooperație, denumite, în continuare, oficii teritoriale, prevăzute în anexa nr.2 la Hotărârea Guvernului nr.23/2017 privind organizarea și funcționarea Ministerului pentru Mediul de Afaceri, Comerț și Antreprenoriat, care se desființează la data intrării în vigoare a prezentei ordonanțe de urgență.

(2) Agențiile pentru întreprinderi mici și mijlocii, atragere de investiții și promovare a exportului, denumite în continuare, agenții, sunt prevăzute în anexa care face parte integrantă din prezenta ordonanță de urgență.
(3) Agențiile prevăzute la alin.(1) sunt instituții publice de specialitate, cu personalitate juridică, aflate în subordinea Ministerului pentru Mediul de Afaceri, Comerț și Antreprenoriat.
(4) Activitatea agențiilor se poate desfășura și în spații închiriate, iar pentru necesitățile proprii pot închiria și alte spații, în condițiile legii.

	1. La articolul 1, alineatul (1) se modifică și va avea următorul cuprins:

„Art.1. - (1) Se înființează nouă agenții pentru întreprinderi mici și mijlocii, atragere de investiții și promovare a exportului, cu obligativitatea asigurării reprezentării în toate județele, prin preluarea activități și personalului celor opt oficii teritoriale pentru întreprinderi mici, mijlocii și cooperație, denumite, în continuare, oficii teritoriale, prevăzute în anexa nr.2 la Hotărârea Guvernului nr.23/2017 privind organizarea și funcționarea Ministerului pentru Mediul de Afaceri, Comerț și Antreprenoriat, care se desființează la data intrării în vigoare a prezentei ordonanțe de urgență.”

	Se elimină.

1. La articolul 1, alineatul (2) se modifică și va avea următorul cuprins:

„(2) Agențiile pentru întreprinderi mici și mijlocii, atragere de investiții și promovare a exportului, denumite în continuare, agenții, sunt înființate cu obligativitatea asigurării reprezentării în toate județele și sunt prevăzute în anexa care face parte integrantă din prezenta ordonanță de urgență.”

(3) Nemodificat
(4) Nemodificat
	Pentru evitarea susceptibilității de neconsti-tuționalitate deoarece stabilește ca referință un moment care  s-a împlinit.
Necesitatea obligativității asigurării reprezentării în toate județele.

	6. 
	Art.2. - Finanțarea funcționării și activității agențiilor se asigură integral de la bugetul de stat, prin bugetul Ministerului pentru Mediul de Afaceri, Comerț și Antreprenoriat.

	
	Nemodificat
	

	7. 
	Art.3. - Competența privind județele arondate pentru fiecare agenție în parte se stabilește prin ordin al Ministrului pentru Mediul de Afaceri, Comerț și Antreprenoriat.

	
	Nemodificat
	

	8. 
	CAPITOLUL II

Scopul și atribuțiile agențiilor


	
	Nemodificat
	

	9. 
	Art.4. - Scopul înființării agențiilor îl reprezintă sprijinirea sectorului întreprinderilor mici și mijlocii, a investițiilor străine, precum și a activității de promovare a exportului, conducând la dezvoltarea și consolidarea mediului de afaceri și a unei absorbții mai mari de fonduri nerambursabile de la bugetul de stat pentru sectorul întreprinderilor mici și mijlocii.

	
	Nemodificat
	

	10. 
	Art.5. - Prin agențiile nou-înființate se exercită funcțiile de implementare a politicilor și a măsurilor de atragere de investiții, promovare a exporturilor, încurajare și de stimulare a întreprinderilor mici și mijlocii, de evaluare, certificare, plată și monitorizare a aplicanților/beneficiarilor de fonduri nerambursabile și ajutoare de minimis, gestionate și derulate prin Ministerul pentru Mediul de Afaceri, Comerț și Antreprenoriat.

	
	Nemodificat
	

	11. 
	Art.6. - (1) Agențiile își desfășoară activitatea în subordinea Ministerului pentru Mediul de Afaceri, Comerț și Antreprenoriat, în domeniile:
a) întreprinderilor mici și mijlocii, cooperației și mediului de afaceri, având atribuții în ceea ce privește gestionarea și asigurarea implementării și monitorizării proiectelor, programelor naționale de finanțare de la bugetul de stat acordate pentru stimularea și dezvoltarea întreprinderilor mici, mijlocii și a societăților cooperative, aprobate și derulate de Ministerul pentru Mediul de Afaceri, Comerț și Antreprenoriat, precum și consiliere gratuită privind accesarea programelor menționate;
b) investițiilor străine, având atribuții în ceea ce privește identificarea oportunităților de investiții existente la nivel local, informarea asupra facilităților acordate investitorilor, informarea asupra potențialelor proiecte investiționale și a celor în curs de implementare la nivel local, sprijinirea demersurilor Ministerului pentru Mediul de Afaceri, Comerț și Antreprenoriat privind implementarea proiectelor investiționale prin pregătirea vizitelor la fața locului a reprezentanților ministerului, însoțiți de delegații cu potențiali investitori, precum și menținerea unui dialog constant cu autoritățile publice locale;
c) promovării exportului, având atribuții în ceea ce privește informarea privind programele de susținere și promovare a exporturilor, facilitarea contactelor directe dintre potențiali parteneri externi și antreprenori locali, identificarea producătorilor români cu potențial de export, precum și realizarea și actualizarea unei baze de date pe domenii de activitate și destinații externe de interes.
(2) Atribuțiile detaliate și activitatea efectiv desfășurată pentru îndeplinirea scopului și a funcțiilor vor fi expres reglementate prin regulamentul-cadru de organizare și funcționare al agențiilor care se aprobă prin ordin al ministrului pentru mediul de afaceri, comerț și antreprenoriat.

	
	Nemodificat
	

	12. 
	Art.7. - În exercitarea atribuțiilor sale, agențiile colaborează cu autoritățile administrației publice locale, cu structurile asociative ale autorităților administrației publice locale, cu organizații de reprezentare a intereselor întreprinderilor mici și mijlocii, precum și cu persoane fizice sau juridice.

	
	2. La articolul 7 se introduce un nou alineat, cu următorul cuprins:
„(2) Agențiile întocmesc și transmit Ministerului pentru Mediul de Afaceri, Comerț și Antreprenoriat, precum și publică pe site, până la 1 martie a anului următor, raportul anual de activitate care va conține modul de îndeplinire a obligațiilor ce le revin conform prevederilor prezentei ordonanțe de urgență.”

	Este necesar ca agențiile să prezinte anual un raport de activitate.



	13. 
	CAPITOLUL III

Organizarea și funcționarea agențiilor


	
	Nemodificat
	

	14. 
	Art.8. - La data intrării în vigoare a prezentei ordonanțe de urgență, agențiile prevăzute la art.1 alin.(1) se subrogă în toate drepturile și obligațiile oficiilor teritoriale preluate, decurgând din: acte normative și administrative, contracte, convenții, înțelegeri, protocoale, memorandumuri, litigii și din orice acte care produc efecte juridice.

	
	Nemodificat
	

	15. 
	Art.9. - (1) Conducerea fiecărei agenții este asigurată de un director executiv, funcționar public de conducere, numit prin ordin al ministrului pentru mediul de afaceri, comerț și antreprenoriat, în condițiile legii.
(2) Directorul executiv angajează și reprezintă agenția în raporturile cu Ministerul pentru Mediul de Afaceri, Comerț și Antreprenoriat, cu celelalte autorități ale administrației publice locale, în fața instanțelor judecătorești, precum și cu persoane fizice și juridice, române sau străine.
(3) În exercitarea și îndeplinirea atribuțiilor, directorii executivi emit decizii.
(4) Directorii executivi au calitatea de ordonatori terțiari de credite.

	
	Nemodificat
	

	16. 
	Art.10. - Directorii executivi ai agențiilor se subordonează direct ministrului pentru mediul de afaceri, comerț și antreprenoriat.

	
	Nemodificat
	

	17. 
	Art.11. - (1) Structura organizatorică, precum și statele de funcții ale agențiilor se aprobă prin ordin al ministrului pentru mediul de afaceri, comerț și antreprenoriat, la propunerea directorului executiv.
(2) Atribuțiile, sarcinile și răspunderile personalului încadrat în agenție se stabilesc prin fișa postului.

	
	Nemodificat
	

	18. 
	Art.12. – (1) Personalul fiecărei agenții este format din funcționari publici și personal contractual.
(2) Numărul maxim de posturi aprobat pentru fiecare agenție este de 26 de posturi finanțate integral de la bugetul de stat.

	2. La articolul 12, după alineatul (2) se introduce un nou alineat, alin.(3), cu următorul cuprins:
„(3) În subordinea fiecărei agenții pot funcționa centre județene de asistență și informare, înființate prin ordin al ministrului pentru mediul de afaceri, comerț și antreprenoriat.”


	(1) Nemodificat

(2) Nemodificat

3. La articolul 12, după alineatul (2) se introduce un nou alineat, alineatul (3), cu următorul cuprins:

„(3) În subordinea fiecărei agenții pot funcționa centre județene de asistență și informare, cu încadrare în numărul maxim de posturi aprobat pentru fiecare agenție, înființate prin ordin al ministrului pentru mediul de afaceri, comerț și antreprenoriat.”

	Pentru evitarea unor interpretări diferite.

	19. 
	Art.13. - Salarizarea personalului din cadrul agențiilor pentru întreprinderi mici și mijlocii, atragere de investiții și promovare a exportului se realizează în conformitate cu legislația în vigoare privind salarizarea personalului plătit din fonduri publice, la nivelul funcțiilor publice teritoriale pentru funcționarii publici, respectiv la nivelul serviciilor deconcentrate ale ministerelor, pentru personalul contractual.

	
	Nemodificat
	

	20. 
	CAPITOLUL IV

Dispoziții tranzitorii și finale


	
	Nemodificat
	

	21. 
	Art.14. - Preluarea de la oficiile teritoriale care se reorganizează și încadrarea personalului în numărul maxim de posturi, aprobat pentru agenții și în noua structură organizatorică, se fac cu respectarea prevederilor Legii nr.53/2003 - Codul muncii, republicată, cu modificările și completările ulterioare, precum și ale art.111 din Legea nr.188/1999 privind Statutul funcționarilor publici, republicată, cu modificările și completările ulterioare, precum și a legislației în vigoare pentru fiecare categorie de personal, în termen de minimum 30 de zile de la data intrării în vigoare a prezentei ordonanțe de urgență.

	
	Nemodificat
	

	22. 
	Art.15. - Regulamentul-cadru de organizare și funcționare al agențiilor se aprobă prin ordin al ministrului pentru mediul de afaceri, comerț și antreprenoriat, în termen de 30 de zile de la data intrării în vigoare a prezentei ordonanțe de urgență.

	
	Nemodificat
	

	23. 
	Art.16. - (1) Agențiile nou-înființate preiau, pe bază de protocol de predare-preluare, de la oficiile teritoriale care se reorganizează patrimoniul cuprinzând toate elementele de activ și pasiv, proiectele, programele și drepturile și obligațiile care decurg din acestea, în termen de 30 de zile de la data intrării în vigoare a prezentei ordonanțe de urgență.
(2) Patrimoniul agențiilor se preia de către agențiile nou-înființate pe baza situațiilor financiare întocmite potrivit prevederilor art.28 alin.(11) din Legea contabilității nr.82/1991, republicată, cu modificările și completările ulterioare.

	
	Nemodificat

	

	24. 
	Art.17. - Pentru activitățile specifice desfășurate, fiecare agenție are în dotare un autoturism, cu un consum lunar de carburant de 200 litri/autoturism.

	3. Articolul 17 se modifică și va avea următorul cuprins:

„Art.17. - Pentru activitățile specifice desfășurate, fiecare agenție are în dotare două autoturisme, cu un consum lunar de carburant de 200 litri/autoturism.”

	Nemodificat (devine pct.4)
	

	25. 
	Art.18. - (1) La data intrării în vigoare a prezentei ordonanțe de urgență, în cuprinsul tuturor actelor normative în vigoare sintagma „oficiu teritorial pentru întreprinderi mici, mijlocii și cooperație” se înlocuiește cu sintagma „agenție pentru întreprinderi mici și mijlocii, atragere de investiții și promovare a exportului”.
(2) În termen de 30 de zile de la data intrării în vigoare a prezentei ordonanțe de urgență, Ministerul pentru Mediul de Afaceri, Comerț și Antreprenoriat va supune spre aprobare Guvernului proiectul de hotărâre pentru modificarea Hotărârii Guvernului nr.23/2017 privind organizarea și funcționarea Ministerului pentru Mediul de Afaceri, Comerț și Antreprenoriat.

	
	Nemodificat
	

	26. 
	Anexa (prevăzută la pag.16)
	
	Nemodificat


	


Anexă

Agențiile pentru întreprinderi mici și mijlocii, atragere de investiții și promovare a exportului, aflate în subordinea Ministerului pentru Mediul de Afaceri, Comerț și Antreprenoriat

	1.
	Agenția pentru întreprinderi mici și mijlocii, atragere de investiții și promovare a exportului - București - 26 posturi

	2.
	Agenția pentru întreprinderi mici și mijlocii, atragere de investiții și promovare a exportului - Brașov - 26 posturi

	3.
	Agenția pentru întreprinderi mici și mijlocii, atragere de investiții și promovare a exportului - Cluj-Napoca - 26 posturi

	4.
	Agenția pentru întreprinderi mici și mijlocii, atragere de investiții și promovare a exportului - Constanța - 26 posturi

	5.
	Agenția pentru întreprinderi mici și mijlocii, atragere de investiții și promovare a exportului - Craiova - 26 posturi

	6.
	Agenția pentru întreprinderi mici și mijlocii, atragere de investiții și promovare a exportului - Iași - 26 posturi

	7.
	Agenția pentru întreprinderi mici și mijlocii, atragere de investiții și promovare a exportului - Ploiești - 26 posturi

	8.
	Agenția pentru întreprinderi mici și mijlocii, atragere de investiții și promovare a exportului - Târgu Mureș - 26 posturi

	9.
	Agenția pentru întreprinderi mici și mijlocii, atragere de investiții și promovare a exportului - Timișoara - 26 posturi


PREȘEDINTE,                              


  SECRETAR,

       
  Iulian Iancu                              


Roxana Mînzatu
Consilier parlamentar, Isabela Patricia Robe

